cyanic-selkie/wikianc huggingface dataset:
ג'ון וול
2010–2020: וושינגטון ויזארדס
בדראפט ה-NBA ב-2010 נבחר במקום הראשון על ידי וושינגטון ויזארדס. הוא פתח את העונה הסדירה מצוין וכבר במשחקו השישי רשם טריפל דאבל. בסוף-שבוע האולסטאר, הוביל את שחקני השנה הראשונה ב-NBA לניצחון על שחקני השנה השנייה במשחק הכוכבים העולים, כשהוא רושם במשחק שיא של 22 אסיסטים ובסיומו נבחר ל-MVP. את העונה סיים עם ממוצעים של 16.4 נקודות, 8.3 אסיסטים, 4.6 ריבאונדים ו-1.8 חטיפות. בעונתו השנייה סיימה וושינגטון עם המאזן הלפני אחרון בליגה, וול רשם באותה עונה ממוצעים של 16.5 נקודות, 8 אסיסטים, 4.5 ריבאונדים ו-1.4 חטיפות למשחק. וול לא פתח את עונת בשל פציעה בברכו, הוא חזר לשחק בינואר 2013 וב-49 משחקים רשם 18.5 נקודות למשחק ו-7.6 אסיסטים.
אליעזר בדנר
משפחתו
ב-30 בדצמבר 1968נפטר אליעזר בדנר בשנתו בביתו ברמת גן בגיל 71 ונקבר בבית העלמין קריית שאול.
ג'ון וול
2010–2020: וושינגטון ויזארדס
לקראת עונת חתם על חוזה עם הוויזארדס ל-5 שנים נוספות במהלכן צפוי להרוויח כ-80 מיליון דולר, בהנהגתו סיימה הקבוצה במקום החמישי במזרח, גברה בסיבוב הראשון של הפלייאוף על שיקגו בולס לפני שהודחה על ידי אינדיאנה פייסרס. בעונה זו נבחר לראשונה כמחליף למשחק האולסטאר של ה-NBA. בסוף-שבוע האולסטאר, זכה בתחרות ההטבעות.
אליעזר בדנר
משפחתו
אלמנתו, צילה, נפטרה ב-10 בנובמבר 1998 בגיל 99. בנו משה נפטר ב-20 באפריל 2015.
ג'ון וול
2010–2020: וושינגטון ויזארדס
את העונה הסדירה של סיים עם ממוצע של 17.6 נקודות, 10 אסיסטים (שלישי בליגה), 4.6 ריבאונדים ו-1.7 חטיפות. הוא הוביל את הוויזארדס לפלייאוף ולניצחון בסיבוב הראשון על טורונטו ראפטורס. בסיבוב הבא גברה וושינגטון בחוץ על אטלנטה הוקס במשחק הראשון אך בעקבות פציעה בידו נאלץ וול להחמיץ את שלושת המשחקים הבאים, למרות חמישה סדקים שהתגלו בידו חזר לשחק בשני המשחקים האחרונים של הסדרה, בהם הפסידה וושינגטון והודחה.
אליעזר בדנר
רחוב בדנר
ב-1972 החליטה עיריית רמת גן לקרוא על שמו של בדנר את הרחוב בו נמצא מפעל הנעלים שהקים. מה שהיה קודם רחוב "מבוא רוקח" בשכונת הגפן ברמת גן - הפך לרחוב בדנר.
ג'ון וול
2010–2020: וושינגטון ויזארדס
עונת הייתה עונת שיא בקריירה של וול, הוא הוביל את וושינגטון למקום הראשון בבית ולרביעי סך הכל באזור המזרח. את העונה סיים עם ממוצע של 23.1 נקודות ו-10.7 אסיסטים, שניהם שיאי קריירה ונבחר לחמישייה השלישית של העונה. בפלייאוף הודחה וושינגטון בחצי גמר המזרח מול בוסטון סלטיקס.
אליעזר בדנר
רחוב בדנר
כיום נמצאים ברחוב שישה מבנים: ארבעה מבני מגורים, בניין מגורים אחד המשמש את חברת ההקלטות PHD, המפעל אשר מושכר לחדר כושר, חברת "טבע קום" וכן משרד ראיית חשבון שנמצא באחד מבנייני המגורים. ברחוב גם חניון עירוני גדול וגינת משחק לילדים (גינת השקדיה).
ג'ון וול
2010–2020: וושינגטון ויזארדס
אחרי עונה מצוינת בה הפך לאחד הכוכבים הגדולים בליגה, חתם וול בקיץ 2017 על הארכת חוזה בוושינגטון, לארבע שנים נוספות תמורת 170 מיליון דולר. בעונת החמיץ 41 משחקים, בשל פציעה בברכו השמאלית. בדצמבר 2018, לאחר 32 משחקים בעונת, נפצע בעקב רגלו השמאלית, וכחודש לאחר מכן סבל מקרע בגיד אכילס, אשר השבית אותו ממשחק במשך כשנה.
אליעזר בדנר
רחוב בדנר
בשנות ה-50 הקים אליעזר את הבניין ברחוב בדנר 3 במטרה לשמש כמגורים לפליטי שואה ממשפחתו.
ג'ון וול
2020–2022: יוסטון רוקטס
ב-2 בדצמבר 2020 הועבר בטרייד לקבוצת יוסטון רוקטס, לצד בחירת דראפט עתידית, תמורת ראסל וסטברוק.
2022-הווה: לוס אנג'לס קליפרס
ב-8 ביולי 2022 חתם בלוס אנג'לס קליפרס לאחר שקיבל את הביי אאוט מהרוקטס. ב-9 בפברואר 2023 הועבר בטרייד בחזרה לרוקטס, אך שוחרר לאחר שלושה ימים מבלי ששיחק.
מרוץ 8 השעות של בחריין
מרוץ 8 השעות של בחריין הוא מרוץ סיבולת המתקיים במסלול הבין-לאומי של בחריין הנמצא בסאח'יר כחלק מאליפות העולם במרוצי סיבולת. המרוץ נערך לראשונה בעונת 2012, בפורמט של מרוץ 6 שעות, והתקיים ברציפות מדי שנה עד לשנת 2017. בעונת 2018/19 לא נכלל כחלק מהאליפות. החל משנת 2019 מתקיים המסלול במתכונת של 8 שעות.
וסלי
וסלי (באנגלית: Wesley) היא בירת מחוז סנט אנדרו שבצפון-מזרח דומיניקה. העיירה ממוקמת בין האחוזות הישנות של עדן ולונדונדרי. כמו יישובים רבים לאורך החוף המזרחי של האי, וסלי התפתחה לאחר שחרור העבדים ב-1833 על אזור הגבעות שלאורך הגבול בין שתי האחוזות כאשר העבדים המשוחררים שאפו להקים לעצמם אחוזות עצמאיות הרחק מהמטעים בהם הם חיו ועבדו. באמצע המאה ה-19, מכר צ'ארלס לת'ם, בעליה של אחוזת עדן, כמה מגרשים באזור. בשנות השישים של המאה ה-19 היה שמו של המקום וסליוויל (Wesleyville) על שמה של בעלת חנות בשם וסלי שהייתה דמות דומיננטית באזור ובסופו של דבר נקרא המקום וסלי. בשנות הארבעים והחמישים של המאה ה-20 חלה צמיחה כלכלית באזור עקב התפתחות ענף גידול הבננות.
יחסי טונגה–פקיסטן
יחסי טונגה–פקיסטן הם היחסים הדיפלומטיים הרשמיים שבין ממלכת טונגה לבין הרפובליקה האסלאמית של פקיסטן.
יחסים כלכליים
בשנת 2016 שוויו של הייצוא הפקיסטני לטונגה עמד על 1.52 אלף דולר אמריקאי, הייצוא כלל ציוד ספורט בלבד. באותה השנה עמד הייצוא הפקיסטני על 2.03 אלף דולר אמריקאי, הייצוא כלל כריות אוויר בלבד.
טלוויזיה אינטראקטיבית
טלוויזיה אינטראקטיבית היא הפיכת הטלוויזיה למכשיר דו כיווני, כאשר המידע איננו זורם רק מן הטלוויזיה אל הצופה אלא הצופה הופך להיות פעיל בתהליך העברת המידע - כלומר הצופה הופך ל"משתמש".
הגדרה
הטלוויזיה עובדת על טכנולוגיה של שידור - ישנו גוף ש"משדר" תכנים אל מקלטי טלוויזיה. הרעיון של טלוויזיה אינטראקטיבית הוא שהמשתמש יוכל לשלוט בתכנים המשודרים ובשלב מתקדם גם להשפיע עליהם. בימינו השליטה נעשית יותר ויותר גדולה. אם בעבר השליטה של המשתמש הוגבלה רק לכיבוי/הפעלה של המכשיר, קביעת הווליום ובחירת ערוץ, כיום בעקבות כניסת טכנולוגיות כגון VOD ו-"TiVo" המשתמש יכול לצפות באיזה תוכן הוא מעוניין לצפות באיזו שעה שהוא חפץ, להריץ קדימה ואחורה ולעצור. בנוסף על כך המשתמש יכול אף להשפיע על תכנים מסוימים כגון משחקים, תפריטים ואף לבצע הזמנות תכנים דרך הטלוויזיה. בימינו, מעורבותו של המשתמש גדלה ככל שעובר הזמן וגם בעתיד צפויים להיות שינויים רבים בעקבות הרעיון של מיזוג הטלוויזיה והאינטרנט.
היסטוריה
מאז כניסתה הראשונה של הטלוויזיה לבתים פרטים בשנות ה-40 ניסו אנשי מדע להפוך את הטלוויזיה לכמה שיותר תחת שליטתו של המשתמש על אף סלידתם של אנשי רשתות הטלוויזיה שהיו מרוצים מכך שהם קובעים את לוח השידורים. ניסיונות ראשונים לטלוויזיה אינטראקטיבית שונה (לא רק כבלים) היו בשנות ה-90 כאשר הסדרה "החלטה רצחנית" הגרמנית ניסה לבצע מהלך מהפכני בטלוויזיה - הצופה היה יכול לבחור באיזה נרטיב לצפות: הסדרה שודרה בשני ערוצים במקביל והצופה היה יכול ל"זפזפ" באופן עצמאי בין הערוצים כאשר בכל ערוץ מגולם הנרטיב מנקודת מבטה של דמות אחרת.
היו גם ניסיונות פחות אוונגרדיים לטלוויזיה אינטראקטיבית: בערוץ הילדים בשנת 94 שודרה התוכנית "הוגו" כאשר הצופה משתמש בטלפון על מנת לשלוט בדמות שפועלת בטלוויזיה עצמה.
כניסת הרשת האלחוטית Wi - Fi ותשתית טלוויזיה דיגיטלית אפשרו גישה קלה ונוחה יותר לשירותים שונים שהטלוויזיה האינטראקטיבית מציעה כמו: TIVO, VOD, תפריטים אינטראקטיביים ועוד. לאט לאט האינטרנט משתלב עם הטלוויזיה האינטראקטיבית ותוך מספר שנים ניתן יהיה לצפות בטלוויזיה שונה לחלוטין ממה שהכרנו בשנות ה-90.
הנס ריי
הנס אוגוסטו ריי לבית ריירסבאך (בגרמנית: Hans August Reyersbach; 16 בספטמבר 1898 – 26 באוגוסט 1977) היה מאייר וסופר יהודי-אמריקאי יליד גרמניה, שנודע בעיקר בשל סדרת ספרי הילדים "ג'ורג' הסקרן" שיצר עם אשתו מרגרט ריי בין השנים 1939–1966.
ביוגרפיה
הנס אוגוסטו ריירסבאך נולד בהמבורג, הקיסרות הגרמנית ב-16 בספטמבר 1898. הנס פגש לראשונה במרגרט, יהודייה-גרמנייה בהמבורג במסיבת יום ההולדת ה-16 של אחותה. הם נפגשו שוב בברזיל, לשם ברחה מרגרט בשל עליית הנאציזם בגרמניה ושם עבד הנס כאיש מכירות של אמבטיות. הם התחתנו בשנת 1935 ועברו יחד לפריז, צרפת באוגוסט של אותה שנה. הם התגוררו במונמארטר. בפריז, איורי החיות של הנס הסבו את תשומת ליבו של מוציא לאור צרפתי, שהזמין אותו לכתוב ספר ילדים. הספר, "צילה (ססילי) ג'י ותשעת הקופים" (באנגלית: Cecily G. and the Nine Monkeys), לא זכור במיוחד, אך אחת מדמויותיו, קוף שובב להפליא בשם ג'ורג' הסקרן, זכתה להצלחה כה רבה עד שבני הזוג שקלו לכתוב ספר שיתמקד כולו בו. מלחמת העולם השנייה קטעה את עבודתם. בשל יהדותם, החליטו הזוג ריי לברוח מפריז בטרם יגיעו הנאצים העירה. ביוני 1940 שעות ספורות לפני נפילת פריז לכוחות גרמניה הנאצית ברחו על אופניים מתוצרת עצמית שהרכיב הנס, כשהם נושאים עמם את כתב היד המאויר של "ג'ורג' הסקרן".
"ג'ורג' הסקרן" זכה להצלחה מיידית, והזוג ריי הוזמן לכתוב על הרפתקאות נוספות של הקוף השובב ושל חברו, האיש בכובע הצהוב. הם כתבו כשבעה סיפורים, כאשר הנס היה אחראי בעיקר על האיורים ומרגרט על הסיפורים, אם כי שניהם הודו כי שיתפו ביניהם את העבודה ושיתפו פעולה באופן מלא בכל שלב בהתפתחות הספרים. בהתחלה שמה של מרגרט הושמט מן כריכות הספרים אך במהדורות מאוחרות יותר זה שונה, ומרגרט זוכה כעת לקרדיט מלא על תפקידה בפיתוח וכתיבת הסיפורים. הספר "Curious George Takes a Job" נבחר לרשימת "פרס מדף לואיס קרול" בשנת 1960.
== ספריו ==
Maemo
Maemo היא פלטפורמת תוכנה שפותחה על ידי נוקיה ולאחר מכן לידי הילדון (Hildon), קרן לסמארטפונים וטאבלטים. הפלטפורמה כוללת מערכת ההפעלה וערכת פיתוח תוכנה.
Maemo מבוססת בעיקר על קוד פתוח, שפותח על ידי "Maemo Devices" בתוך נוקיה בשיתוף עם פרויקטים רבים לקוד פתוח כמו ליבת לינוקס, GNOME ודביאן. Maemo מבוססת על דביאן גנו/לינוקס ושואבת הרבה מהממשק משתמש גרפי, משלד התוכנה ומספריות מפרויקט GNOME. היא משתמשת במנהל החלונות Matchbox ומסגרת המבוססת על Hildon של GTK כממשק משתמש גרפי ומסגרת יישום.
מערכת ההפעלה הזו הייתה בשימוש על הטאבלטים N770, N800 ו-N810 והטלפון החכם N900 של נוקיה.
גרסאות המערכת נכון להיום הם:
בספטמבר 2010 הוכרז שמערכת זו תשולב במערכת מיגו שהיא מיזם משותף של נוקיה ואינטל.
קחי לך
קחי לך הוא סינגל שלישי מתוך האלבום ניסים שקופים של הזמרת-יוצרת הישראלית ריטה בהשתתפות בתה משי קלינשטיין, שיצא לאור ב-15 באוקטובר 2017.
ריטה ומשי הופיעו עם השיר בהופעת בכורה בתוכנית טלוויזיה "מחר שבת" ששודרה ב-3 בנובמבר 2017.
רקע
בצאת הסינגל סיפרה ריטה איך השיר נוצר: "בגיל 21, משי החליטה לנסוע לטיול אחרי צבא. לאור ההחלטה כתבתי לה מכתב, שהיה מעין "צידה לדרך". כשעבדתי על האלבום, שלחתי את המכתב למלחין מוכשר, בשם אלנתן שלום, והוא ערך את הטקסט והלחין עבורו לחן מקסים. בהתרגשות, שלחתי למשי את הלחן והיא בתגובה, שלחה טקסט שהיא כתבה. תשובה שלה כבת לאם. באותו הרגע, שתינו הבנו, שנולד לנו דואט".
משי סיפרה על השיר: "מה שמיוחד בשיר 'קחי לך' זה שהוא לא תוכנן בשום צורה. הרבה פעמים מתכננים: עכשיו כותבים שיר, כותבים דואט. השיר הזה לא נכתב ככה, אלא קרה ממש בטעות, ואולי מכאן הקסם שלו [...]. המילים בשיר הן קצה הקרחון של הרגשות שלנו, של האהבה שלנו. "
סמרן מקריס
סַמְרָן מַקְרִיס (שם מדעי: Erethizon dorsatum) או דורבן צפון אמריקאי וכן סמרן צפון אמריקאי הוא מכרסם דמוי דורבן קוצני גדול והוא המין היחיד ממשפחת הסמרניים הנפוץ בטבע באמריקה הצפונית, והוא המכרסם הגדול ביותר ביבשת זו לאחר הבונה הקנדי. הוא מין יחיד בסוגו.
אורך: 60–90 ס"מ בממוצע.
משקל: 3.5–18 ק"ג בממוצע.
תפוצה: הסמרן נפוץ מקנדה ועד צפון מקסיקו בעיקר באזורי יערות מחטניים, אך גם במדבריות, הרים וטונדרה. הם נוהגים לקנן במאורות בעצים חלולים או סלעים.
אויבים: לסמרן יש מעט מאוד אויבים והוא מתגונן מפניהם על ידי הצלפות בזנבו הקוצני מולם. טורפיו הם בעיקר סמוריים שונים, פומה, זאבים, דובים ועופות דורסים כגון עיט ואוח וירג'יניה. מצד האדם הסמרן אינו בסכנה חמורה.
תת-מיני הסמרן:
סדר עולמי
סדר עולמי היא תוכנית טלוויזיה בהפקת חברת החדשות המשודרת בקשת 12 ועוסקת בענייני אקטואליה מסביב לעולם (חדשות חוץ). מיומה הראשון היא מוגשת בדרך כלל על ידי ערד ניר. התוכנית שודרה בעבר בערוץ 2 וברשת 13.
היסטוריה וסיבת הקמה
באוקטובר 2001, בעקבות פיגועי 11 בספטמבר והסדר העולמי החדש שנלווה אליהם, גייסה חברת החדשות את עורך חדשות החוץ ערד ניר והעלתה את התוכנית "סדר עולמי" העוסקת בחדשות העולם. התוכנית באה לשמש משקל נגד לתוכנית החדשות שהעלה הערוץ הראשון בשעה 19:30, כהקדמה למהדורת החדשות "מבט לחדשות" בשעה 20:00.
ישראל פלוס
היות שבזמן הקמת ערוץ ישראל פלוס שודרה התוכנית, והיות שמערכת החדשות המקומית הייתה בשליטת חדשות ערוץ 2, מהדורת חדשות החוץ של הערוץ נקראה גם היא "סדר עולמי" (מירבוי פורידוק, мировой порядок). כיום, גם לאחר ניתוק המערכת מחדשות ערוץ 2, התוכנית שמרה על שמה ומשודרת מדי שבת משעה 16:05 עד 16:50 ומ-17:05 עד 17:50.
Systematic Chaos
Systematic Chaos (אנגלית: כאוס שיטתי) הוא האלבום המלא התשיעי של להקת הפרוג מטאל האמריקאית דרים ת'יאטר, והראשון תחת חברת התקליטים Roadrunner Records.
הפקה
האלבום הופק על ידי חברי הלהקה מייק פורטנוי וג'ון פטרוצ'י, הוקלט מספטמבר 2006 עד פברואר 2007, עבר מיקס אחרון ב-14 בפברואר 2007 ויצא ב-5 ביוני 2007. יחד עם האלבום יצאה גם גרסת DVD הכוללת, בנוסף לאלבום הסאונד, גרסת סראונד 5.1 של האלבום, וקטע וידאו בן 90 דקות המכיל תיאור של שלבי הכנת האלבום.
בריאיון לאתר Tama.com תיאר מייק פורטנוי את האלבום כ"כבד וטכני, עוצמתי ודינאמי - מכיל את כל האלמנטים שאנשים מצפים להם מאלבום של דרים ת'יאטר. כל הסגנונות והצלילים יהיו כרגיל, אבל הפעם רצינו באמת ליצור פיצוץ על-קולי. האלבום מאוד דרמטי ואגרסיבי".
טרם צאת האלבום הודיע מייק פורטנוי שהשיר Repentance יכלול שני חלקים נוספים בסאגת האלכוהול בת 12 החלקים. בשיר מתארחים סטיבן וילסון, סטיב וואי ועוד רבים בקטעי שירה משלהם.
השיר Constant Motion, שיצא כסינגל ב-27 באפריל 2007, הוא הסינגל הראשון שיצא מהאלבום. הקטע היה צפוי להיות אינסטרומנטלי, אולם התברר כי לשיר ישנה ליריקה שנכתבה על ידי מייק פורטנוי.
חייל הלילה
חייל הלילה הוא סרט אימה אפל ישראלי משנת 1984 בכתיבתו, הפקתו ובימויו של דן וולמן, עם זאב שמשוני ואיריס קנר בתפקידים הראשיים.
הסרט הופק עצמאית, בתקציב קטן, ובעזרת סטודנטים שלימד וולמן בחוג לקולנוע באוניברסיטה. הצילומים נערכו לאורך זמן ארוך, עם הפסקות גדולות במהלכם.
העלילה מספרת על צעיר ששאיפת חייו היא לשרת כחייל קרבי ולהיות מאצ'ו. כשהצבא לא מאפשר לו להתגייס עקב בעיות בריאותיות, הצעיר המתוסכל והמעורער מתחיל לרצוח חיילים קרביים בלילות.
תקציר העלילה
קבוצת חיילים יושבת מסביב למדורה, חייל אחד קם לצרכיו וכעבור מן קצר הם שומעים צרחה. הם רצים אליו ומוצאים אותו מת לאחר שנדקר בכל גופו.
זאב ברקאי (זאב שמשוני) יושב בבר-מסעדה, לוגם בירה וצופה בהנאה בקריינית הטלוויזיה (שרי רז) שמודיעה על מקרה רצח של חייל המתווסף לחמש רציחות קודמות של חיילים שלא פוענחו.
איריס (איריס קנר) היא סטודנטית באוניברסיטה שעובדת כמלצרית במסעדה בה נמצא זאב. היא מוצאת חן בעיניו והוא מצליח לשכנע אותה לבוא לביתו שם הם מקיימים מגע אינטימי.
זאב נדחה על ידי הצבא בגלל בעיית בריאות (בעיות בטחול). הוא כל חייו שאף להיות קרבי. אביו (הלל נאמן) הוא רב-סרן, מפקד בסיס אפסנאות. זאב גדל ללא אם ומתייחס בזלזול לתפקידו הלא קרבי של אביו.
לפרנסתו עובד זאב כזבן בחנות צעצועים והוא שונא כל רגע שם. הוא רוכש מדים צבאיים אצל אלכס (יהודה אפרוני) ומסתיר במגירה אקדח, רובה וסכין.
הוא מחזר באובססיביות אחרי איריס, עוקב אחריה וכשהוא רואה אותה עם ידידה רמי (רמי ברוך) הוא תוקף אותו.
האבא יוצר קשר עם איריס ומגלה לה שזאב אינו משרת בצה"ל. זאב אומר לה שאביו אינו יודע דבר על היחידה הסודית בו הוא משרת.
הרופא דוחה את הערעור של זאב על אי גיוסו. זאב רוצח אותו וממהר לבסיס של אביו שם הוא פותח באש על חיילים. החיילים מקיפים אותו והוא נכנע ומובל לאחר החדרים שם הוא מתאבד על ידי הטחת ראשו במסך טלוויזיה פועלת.
סשה בורכרט
סשה בורכרט (בגרמנית: Sascha Burchert; נולד ב-30 באוקטובר 1989) הוא כדורגלן גרמני המשחק בעמדת השוער בגרויטר פירט.
קריירה
בקיץ 2002 הצטרף לקבוצת הנוער של הרטה ברלין. בשנת 2008 חתם על חוזהו המקצועני הראשון, וב-17 בספטמבר 2009 ערך את הופעת הבכורה שלו בקבוצה, כשנכנס בדקה ה-21 כמחליפו של השוער הראשון ירוסלאב דרובני במשחק הליגה האירופית נגד ונטספילס. ב-20 בספטמבר 2009 ערך את הופעת הבכורה שלו בבונדסליגה, במשחק נגד המבורג. בורכרט זכה לפרסום שלילי, לאחר שבמשחק אחד בבונדסליגה ספג שני שערים מטווחים ארוכים מאוד לאחר שיצא מחוץ לרחבת השוער על מנת להדוף את הכדור בנגיחה והותיר את השער פנוי לבעיטה מרחוק.
רוזלי
רוזלי (באנגלית: Rosalie) היא בירת מחוז סנט דייוויד שבדומיניקה. העיירה שוכנת בקצהו הצפוני של מפרץ הנושא את אותו שם בחלקו המרכזי של החוף המזרחי של האי, קרוב לשפך נהר הנושא את אותו שם.
סשה בורכרט
קריירה
ביולי 2015 הושאל בורכרט לוולרנגה מליגת העל הנורווגית, ובדצמבר 2015 שב להרטה ברלין.
ביולי 2016 עבר בהעברה חופשית לגרויטר פירט מהבונדסליגה השנייה, ובעונת 2017/2018 הפך לשוער הראשון של הקבוצה. בתום עונת 2020/2021 העפיל עם הקבוצה לבונדסליגה.
מוזיאון השואה ביוסטון
מוזיאון השואה ביוסטון (באנגלית: Holocaust Museum Houston) הוא מוזיאון ביוסטון שנחנך ב-1996. המוזיאון מוקדש לזיכרון לששת מיליון היהודים שנספו ב ולקורבנות נוספים של השואה, בנוסף גם הוא עוסק גם בהוקרת מורשתם של הניצולים.
המוזיאון בא לקדם את המודעות הכללית בקרב האוכלוסייה את החשיבות של השואה כאירוע מכונן הבא ללמד את הסכנות של שנאה, דעה קדומה ואדישות, הוא מכיל ומשמר עדויות של ניצולי שואה המתגוררים ביוסטון.
בין האגפים במוזיאון נמנית גם ספריית בוניוק המכילה בין היתר מאגר מידע גנאלוגי ומהווה אחד ממקורות המידע הגדולים בארצות הברית אודות קהילות שנספו בשואה.
המוזיאון עובד בשיתוף עם הליגה נגד השמצה.
העונה היבשה
העונה היבשה (באנגלית: Dry season) היא תקופה בשנה שבה כמות הגשמים או משקעים נמוכה, מתחת לממוצע השנתי, כגון, בצורת ויובש, במיוחד באזורים הטרופיים. מזג האוויר באזורים הטרופיים נשלט על ידי חגורת הגשם הטרופית, הנעה מהאזור הצפוני לדרום ובחזרה במהלך השנה. המקבילה לחגורת הגשם הטרופית הוא אזור האקלים הממוזג בו לעונה היבשה קוראים קיץ ולעונה הרטובה קוראים חורף.
כללי
עונות יבשות הן עונות בשנה בהן כמות המשקעים קטנה מאוד או ללא גשמים בכלל. הן מאופיינות ביחס שבין טמפרטורה גבוהה לכמות משקעים נמוכה. עונות יבשות מתרחשות בעיקר בתוך החגורה הטרופית והסובטרופית עד קו רוחב 30°, כלומר בין האזורים הטרופיים. אין הפרדה בין העונות היבשות והרטובות, על ידי עונת מעבר כגון סתיו או אביב. בחגורה הטרופית עונות גשומות ויבשות אינן חייבות להתחלף באופן קבוע, העונה הגשומה יכולה גם לא להתקיים במשך שנים, כך שתקופות יובש ארוכות יותר מובילות לבצורת.
מאפיינים
על פי סיווג קופפן אזורים טרופיים יבשים מאופיינים בכך, שסכום המשקעים השנתי (בממוצע במשך 30 שנים) קטן מסך האידוי האפשרי משטחי אדמה וצומח (אידוי טרנספירציה). העונות היבשות מחולקות לאקלים סוואנה טרופית ולאקלים מדברי. אקלים הסוואנה מאופיין בכך שכמות המשקעים הממוצעת בחודש היבש ביותר היא פחות מ-60 מילימטרים וגם פחות מ-4% מכמות המשקעים השנתית. אקלים מדברי ואקלים צחיח למחצה מאופיינים בהתאדות גבוהה יותר מאשר כמות המשקעים בשישה עד תשעה חודשים בשנה.
חגורת הגשם
חגורת הגשם הטרופית מתקיימת בחצי הכדור הדרומי בערך מאוקטובר ועד מרץ; במהלך החודשים האלה באזורים הטרופיים הצפוניים מתקיימת עונה יבשה דלת משקעים והימים הם בדרך כלל שטופי שמש לאורך כל השנה. מאפריל עד ספטמבר, חגורת הגשם נמצאת בחצי הכדור הצפוני, ובאזורים הטרופיים הדרומיים מתקיימת העונה היבשה שלהם. תחת סיווג האקלים של Köppen, באקלים הטרופי, חודש בעונה היבשה מוגדר כחודש שבו כמות המשקעים הממוצעת נמוכה מ-60 מילימטרים.
חגורת הגשם מגיעה צפונה עד לאזור הטרופי של חוג הסרטן ועד דרומה לאזור חוג הגדי. בסמוך לקווי הרוחב הללו יש עונה רטובה אחת ועונה יבשה אחת בשנה. בקו המשווה יש שתי עונות רטובות ושתי עונות יבשות. בין האזורים הטרופיים לקו המשווה, ישנם מקומות שעשויים לחוות עונה רטובה קצרה ועונה יבשה ארוכה, פעמיים בשנה. הגאוגרפיה המקומית עשויה לשנות באופן מהותי את דפוסי האקלים הללו.
בצורת
כשהעונה היבשה מתמשכת, בשעה שהלחות נמוכה מאוד והטמפרטורות גבוהות, מקווי מים, גבים ונהרות מתייבשים (ואדיות). המחסור במים (והיעדר אספקת מזון) עלול לאלץ חיות מרעה רבות לנדוד למקומות לחים ופוריים יותר. דוגמאות לבעלי חיים שנודדים הם: זברות, פילים, ג'ירפות, קרנף, אנטילופות וגנו, תאו מים, תאו שכמייה, גאור, טפיר, אמו, יען, ריאה וקנגורו. המחסור במים בעולם הצומח, גורם לשריפות שיחים ויער (שריפות בר) נפוצות.
מחלות
הנתונים מראים שבאפריקה עם תחילת העונה היבשה עולה בקנה אחד גם עלייה במקרי החצבת. החוקרים מייחסים את הסיבה לכך, ל"התקהלות" בני האדם בעונה היבשה, שכן פעולות חקלאיות כמעט בלתי אפשריות ללא השקיה. במהלך תקופה זו, חלק מהחקלאים עוברים לערים, יוצרים מוקדים של צפיפות אוכלוסין גבוהה יותר ומאפשרים למחלה להתפשט ביתר קלות.
מחקר
נתונים חדשים מראים שישנם שינויים עונתיים ביער הגשם של דרום אמריקה בין העונה היבשה לעונה הרטובה. צמיחת העלווה והכיסוי של יער האמזונס משתנים בין העונה היבשה והרטובה. בעונה היבשה, קצב צמיחת הצמחייה ועלי העצים גבוהה יותר ב-25% מאשר בעונה הרטובה. לדעת החוקרים יער הגשם של האמזונס עצמו, הוא שמשפיע על תחילת העונה הרטובה. כתוצאה מהעלייה בקצב גידול העלווה בעצי היער, ישנה עלייה בכמות ההתאדות מהעצים, האוויר הרווי עדי מים מתעבה לענני גשם. עם זאת, הגידול בכמות צמיחת העלווה מופיע רק במספר חלקים של אגן האמזונס. באזורים האחרים לדעת החוקרים שורשי העצים מגיעים עמוק יותר עד למי התהום. כמו כן, הוכח שבאגן האמזונס רמות האוזון גבוהות בהרבה בעונה היבשה מאשר בעונה הרטובה.
ויליאם טרנר (צייר)
ג'וזף מלורד ויליאם טרנר (באנגלית: Joseph Mallord William Turner; 23 באפריל 1775 – 19 בדצמבר 1851) היה צייר אנגלי, שנודע בעיקר בזכות ציורי הנוף שלו, שפיתח בהשראת ציירי הנוף ההולנדים לפניו. טרנר התעמק בעיקר בציורי נוף והתמקד בעיקר במשחק האפקטים השונים של האור. טרנר השפיע על האימפרסיוניסטים הצרפתים ונחשב למייצג הזרם הרומנטי באנגליה.
קורות חייו ופועלו
טרנר נולד בלונדון לאב שהיה יצרן פאות נכריות ושהפך לספר. אמו סבלה ממחלת נפש אחרי מותה של אחותו הצעירה. בהיותו בן עשר שנים שלח אותו אביו להתגורר אצל דודו בעיירה שממערב ללונדון, שם גילה את הציור. בגיל אחת עשרה כבר הספיק לצייר ציורים רבים, שאביו הציג בחלון הראווה של המספרה שלו. ב-1790 התקבל ללמוד באקדמיה המלכותית לאמנויות, ובקיץ של אותה שנה הציג ציור בצבעי מים בתערוכת האקדמיה. ב-1796 הציג את ציורו הראשון בצבעי שמן, ומאז הוצגו ציוריו בתערוכות האקדמיה במשך כל ימי חייו.
ב-1798 התקבל טרנר כחבר האקדמיה המלכותית לאמנות. ב-1802 יצא למסע בשווייץ ובצרפת, ולמד במוזיאון הלובר בפריז. הוא הרבה לנסוע באירופה וביקר פעמים רבות באיטליה. טרנר לא נישא מעולם, אך הייתה לו פילגש, שרה דאנבי, שילדה לו שתי בנות. ב-1804 נפטרה אמו, אחרי שהתגוררה בבית מחסה לחולי נפש. אביו, שהתגורר אצלו במשך כשלושים שנה ועזר לו בעבודה בסטודיו שלו, נפטר ב-1829, והוא נתפס להתקפות של דיכאון.
טרנר הוא דוגמה לציור הרומנטי באנגליה הן בנושאים והן בטכניקה המיוחדת לו. הוא צייר נוף אנגלי טיפוסי, ועסק ברישומים של צמחייה ונופי נהר. עם השנים עבר לציור באורח חופשי וכתמי יותר, שנבע מטיוליו בחיק הטבע ומהתרשמותו ממזג האוויר באנגליה (גשום וערפילי). טרנר הושפע גם מהטכנולוגיה המתקדמת. ציוריו הרומנטיים עוסקים במאבקים בין כוחות הטבע, במרחבים אינסופיים ובקדמה הטכנולוגית, ומספר רב מציוריו התמקד בספינות מפרש ויקטוריאניות. הצבעים מתמזגים, האווירה מטושטשת, סערות בטבע, שריפות כמטפורה למצוקתו הנפשית של טרנר. הטכניקה שלו היא להשתמש בצבעי שמן על בד כבצבעי מים. הוא הפיק שקיפויות, מעברי צבע רכים. טרנר מת בביתו בלונדון ב-1851, ובהתאם לצוואתו נקבר בקתדרלת סנט פול. בצוואתו הועיד את כספו לעזרה לאמנים עניים, והוריש את כל ציוריו לאומה הבריטית. עשרים שנה אחרי מותו העביר הפרלמנט הבריטי חוק שאיפשר להשאיל את תמונותיו למוזיאונים שמחוץ ללונדון.
ב-1982 נוסד על שמו פרס טרנר הניתן מדי שנה מטעם גלריית טייט לאמנים בריטיים בתחום האומנות העכשווית.
ב-20 בפברואר 2020 הוכנסו למערכת הכספים בבריטניה שטרות בערך של 20 ליש"ט ועליהם דיוקנו של ויליאם טרנר.
אזכורים בתרבות
הסרט עטור השבחים "" מ-2014, שיצר מייק לי, מתאר את חייו ואת דרכי עבודתו של הצייר.
דניאל קוטנר
דניאל קוטנר (נולד ב-1959) הוא דיפלומט ישראלי, שגריר ישראל בספרד ובאנדורה בין השנים 2015–2019, וקודם לכן (ספטמבר 2008 – אוגוסט 2012) היה הקונסול הכללי של ישראל בפילדלפיה, ארצות הברית.
קוטנר סיים תואר שני בהיסטוריה של המדינות המוסלמיות באוניברסיטה העברית בירושלים בשנת 1986. בשנת 2005 סיים תואר שני במדעי המדינה ובלימודי ביטחון לאומי באוניברסיטת חיפה וסיים את לימודיו במכללה לביטחון לאומי.
פטריק סווייזי
פטריק ויין סווייזי (באנגלית: Patrick Wayne Swayze; (18 באוגוסט 1952 - 14 בספטמבר 2009) היה שחקן, רקדן וזמר אמריקאי, היה מועמד לשלושה פרסי גלובוס הזהב, והוא מוכר בין היתר מסרטיו כגון "צפון ודרום" (1985), "ריקוד מושחת" (1987), "שומר הברים" (1989), "רוח רפאים" (1990)", "נקודת פריצה" (1991), "קאדילק של סופשבוע" (1995) ו"דוני דארקו" (2001).
ביוגרפיה
סווייזי נולד ביוסטון, טקסס, ארצות הברית. הוא השני מבין חמשת ילדיהם של הכוריאוגרפית פטסי סווייזי ושל ג'סי סווייזי, אלוף רודיאו. הייתה לו אחות מבוגרת בשם ויקי ושלושה אחים צעירים: דון, שון ובמבי. משפחת אביו היא במקור מדורסט, אנגליה. במהלך לימודי התיכון הוא למד גם בלט, החלקה על הקרח, משחק ופוטבול בתקווה לקבל מלגת ספורט ללימודים במכללה. לאחר פציעה בברך, הוא ויתר על הקריירה והחל להתאמן באמנויות לחימה: טאקוונדו ואייקידו. ב-1972, עבר לניו יורק ולמד בבתי ספר לבלט.
קריירה
תפקידו המקצועי הראשון היה במופע של דיסני, ובהמשך הופיע בהפקה של "גריז" בברודוויי. ב-1979, הופיע בסרטו הראשון, "סקייטמן, U.S.A".
סוויזי התפרסם לאחר ששיחק בסרט נערי הכרך ב-1983. בשנת 1985 החל לשחק במיני סדרה "צפון ודרום". בשנת 1987, כיכב בסרט "ריקוד מושחת" לצידה של ג'ניפר גריי. הסרט הופק בתקציב נמוך ותוכנן להיות מוקרן שבוע אחד בלבד ולאחר מכן לעבור לקלטות וידאו, אך בפועל הוא זכה להצלחה רבה וסוויזי היה מועמד לפרס גלובוס הזהב. בדצמבר 1987, הוציא לצד וונדי פרייזר את הסינגל "She's Like the Wind".
לאחר מכן, לסוויזי הוצעו סרטים רבים והוא שיחק ב-1989 בשומר הברים לצידו של סם אליוט. בשנת 1990, הוא כיכב בסרט "רוח רפאים" לצידה של דמי מור שזכה אף הוא להצלחה ופרסום רב. ב-1991, שיחק לצידו של קיאנו ריבס בסרט "נקודת פריצה". במאי 1997, הוא נפצע קשה כאשר נפל מסוס ונפגע מהעץ במהלך צילומי הסרט "מכתבים מרוצח". הוא שבר את רגליו וגידיו נותקו מכתפיו. צילומי הסרט הופסקו לחודשיים והוא יצא לאקרנים ב-1998.
בשנת 2001, שיחק בסרט "דוני דארקו". ב-2002, שיחק בסרט "להתעורר ברינו" לצידה של שרליז תרון, וב-2003 שיחק בקומדיה השחורה "11:14" לצד הילרי סוונק. בשנת 2004 שיחק תפקיד אורח בסרט המשך שלא הצליח, בשם "ריקוד מושחת: לילות הוואנה". סרטו האחרון של סווייזי לפני מותו היה "בוקר כחול בהיר" משנת 2009, בו הופיע גם אחיו דון בתפקיד שולי, כסדרן במועדון חשפנות.
חייו האישיים
ב-12 ביוני 1975, נישא לשחקנית ליסה ניאמי. הזוג הכיר ב-1970, כאשר ליסה החלה לקחת שיעורי ריקוד אצל אמו של סווייזי. לזוג לא היו ילדים וליסה חוותה הפלה טבעית במהלך הנישואים.
ב-1982, אביו של סוויזי נפטר בגיל 57 מהתקף לב פתאומי. לאחר מכן, סווייזי החל לסבול מאלכוהוליזם. הוא היה גם מעשן כבד. לאחר מות אחותו הבכורה ויקי ב-1994, שהתאבדה בגיל 45 באמצעות מנת יתר, החל בטיפול באלכוהוליזם.
סווייזי גם עסק בהרבעת סוסים ערביים.
בדצמבר 2007, הוא החל לחוש כאבים בקיבה בעקבות חסימה בצינורות המרה. בינואר 2008 אובחן כחולה בסרטן הלבלב, ממנו מת ב-14 בספטמבר 2009 בגיל 57. גופתו נשרפה והאפר פוזר בחווה שלו בניו מקסיקו.
שרשבסקי
שֶרֶשֶבסקי (בכתיב יידי: שערעשעווסקי; ברוסית: Шерешевский; בפולנית: Szereszewski) הוא שם משפחה יהודי.
סרגיי סחנובסקי
סרגיי סחנובסקי (נולד ב-15 במאי 1975) הוא מחליק אמנותי על הקרח ישראלי. זוכה מדליית ארד באליפות העולם (נאגנו 2002) ומקום שישי באולימפיאדת החורף (סולט לייק סיטי 2002) ביחד עם גלית חייט.
ביוגרפיה
סחנובסקי הוא יליד מוסקבה, טרם עלייתו לישראל היה אלוף עולם לנוער עם יקטרינה סבירינה וגם בן זוגה של מרינה אניסינה, שזכתה במדליית זהב עבור צרפת באולימפיאדת סולט לייק סיטי (2002) ביחד עם גוונדל פזרה.
משנת 1995 סחנובסקי הוא בן זוגה של גלית חייט ועמה הגיע להשגים שונים ובהם: תשע פעמים זכה באליפות ישראל, מקום חמישי באליפות העולם (ניס 2000), מקום רביעי באליפות אירופה (טורינו 2005) והשיא מדליית ארד באליפות העולם בנאגנו בשנת 2002, המדליה הראשונה, והיחידה עד כה, של ישראל באליפות עולם בספורט החורף.
הליט
הַלִיט (מיוונית "הלוס" – מלח ו"ליתוס" – אבן) הוא צורת המינרל של מלח הבישול (נוסחתו NaCl) והוא שייך למשפחת ההלואידים. גבישי ההליט הם קובייתיים, צבעם לבן עד חסר צבע, אך הם עשויים להיות גם בגווני תכלת, כחול וורוד. המינרל שוקע יחד עם מינרלים אוואפוריטיים אחרים, הלואידים, סולפטים ובוראטים.
להליט ולסילביט (KCl) מבנה גבישי דומה (נתרן מחליף אשלגן בסריג הקובייתי), אולם בגלל הגודל השונה של האטומים התמיסה מוצקה בין השניים מוגבלת. התכונות הדומות מקשות על הזיהוי ביניהם. מבחן טעם יעיד שטעמו של הסילביט מר יותר מההליט. מבחן יעיל נוסף הוא חריטה של הדוגמה בעזרת סכין - ההליט יפיק אבקה והסילביט לא.
הליט מתגבש בשכבות נרחבות של סלעי התאדות כתוצאה מהתייבשות של אגמים או ימות סגורים. שכבות המלח עשויות להיות בעובי של עד 350 מטר ועשויות להימצא מתחת לשטחים נרחבים. בארצות הברית וקנדה משתרעים שכבות מלח נרחבות תת-קרקעיות החל באגן הרי האפלצ'ים של מערב מדינת ניו יורק, דרך חלקים מאונטריו ותחת רוב אגן מישיגן. הערים קליבלנד ודטרויט בנויות מעל שכבת מלח עבה אותה כורים לשימוש בהפשרת קרח מכבישים. מרבצים נוספים מצויים באוהיו, קנזס, ניו מקסיקו, נובה סקוטיה וססקצ'ואן.
פקקי מלח הם דיאפירים אנכיים או גושים דמויי צינורות של מלח שנוצרו כאשר לחצים ליתוסטאטיים וטקטוניים גרמו למלח "לזרום" כלפי מעלה ממרבצי המלח שמתחת לסלעים. עליית פקקי המלח גורמת להתקמרות השכבות שמעליהן ולהתבקעותן. פקק המלח מכיל אנהידריט, גבס וגופרית טבעית, בנוסף להליט וסילביט. פקקי המלח נפוצים לאורך חופי מפרץ מקסיקו במדינות טקסס ולואיזיאנה. פקק מלח יוצר לעיתים מלכודת מבנה שבו ניתן למצוא נפט. מקומות נוספים בהם ניתן למצוא פקקי מלח הם גרמניה, ספרד, הולנד, רומניה ואיראן. גם הר סדום שבדרום ים המלח הוא פקק מלח. "קרחוני" מלח קיימים באיראן הצחיחה שבה מלח שפרץ מעל לפני השטח בגובה רב "זורם" במורד. במקרים הללו מתגלה בהליט תכונת פלסטיות המתגברת ככל שהלחץ המופעל עליו גדול יותר.
הליט סיבי סגול נדיר הממלא עורקים בסלע מצוי ליד מילוז שבצרפת ובמקומות מעטים נוספים. גבישי הליט המכונים "גבישי חגבים" נראים כ"שלדים" של הקוביות הטיפוסיות, כשהצלעות קיימות אבל במרכז הפאות יש שקעים. בסביבה מתגבשת במהירות צלעות הקוביות צומחות מהר יותר ממרכז הפאות. גבישי הליט נוצרים במהירות באגמים בהם יש התאדות מהירה ולכן נוצרת שכבה של גבישי הליט סביב חפצים מודרניים. "פרחי הליט" הם זקיפים נדירים של סיבי הליט מתפתלים המצויים בכמה מערות יבשות במישור נלארבור באוסטרליה. זקיפי הליט וקרומי הליט קיימים גם במכרה הנחושת הטבעי "קווינסי" שבהנקוק, מישיגן.
ז'יל גרן
ז'ול גֶרַן (בצרפתית: Jules Guérin; 14 בספטמבר 1860 - 10 בפברואר 1910) היה עיתונאי צרפתי אנטישמי, ממייסדי וראשי הליגה האנטישמית של צרפת ומעורכי השבועון הצרפתי האנטי-דרייפוסארי L'Antijuif.
ביוגרפיה
בשנת 1896 הוא השתתף בייסוד הליגה האנטישמית של צרפת, קבוצה שפעלה בעיקר בהפצת תעמולה אנטישמית.
בתחילת מרץ 1898 היה גרן בין הדוברים שתקפו את היהודים בנוגע לפרשת דרייפוס בכנס גדול בפריז, לצד צ'ארלס דבוס, אדוארד דובוק ומקס רגיס. הליגה שבה היה חבר הייתה מעורבת בהפגנות אנטישמיות רבות במהלך פרשת דרייפוס. בשנה זו גם הפך לעורך השבועון האנטישמי L'Antijuif, שבו הפיץ תעמולה נגד אלפרד דרייפוס.
בשנת 1899 תמך גרן בפול דרולד, פוליטיקאי צרפתי שניסה לארגן הפיכה שלטונית. בסופו של דבר הוא הואשם, יחד עם דרולד, בקשירת קשר נגד המדינה. גרן סירב להילקח למעצר והתבצר בביתו שברחוב שברול, עם קבוצת תומכים חמושים. לאחר 23 ימי מצור הוא נכנע בלית ברירה. המונח "פורט שברול" למצב מצור עדיין בשימוש בכמה מדינות דוברות צרפתית, ואפילו בקרב רשויות אכיפת החוק. הליגה שלו הוצאה מחוץ לחוק בנובמבר 1899, וגרן נכלא למשך עשר שנים.
גרגוריוס מניסה
גרגוריוס חסר את היכולת הניהולית של אחיו בסיליוס או את ההשפעה של נזיאנזוס, אך תאולוג מלומד שפיתח את מושג השילוש הקדוש, ורעיונותיו בוטאו אף בהצהרת האמונה הניקאו-קונסטנטינופולית. ניסה הושפע עמוקות מאוריגנס. מאז אמצע המאה העשרים, התעורר עניין אקדמי רב בעבודתו, בייחוד בנושא של ישועה אוניברסלית.
קורות חייו
גרגוריוס נולד בסביבות שנת 335, כנראה בעיר קיסרי החדשה שבפונטוס, למשפחת אצולה נוצרית. סבתו מקרינה מתה כקדושה מעונה. אמו הייתה אמליה מקיסריה, ואביו היה כפי הנראה בסיליוס הזקן. בין אחיו ואחיותיו נמנו קדושים ואנשי דת נוצרים חשובים ובהם מקרינה הצעירה, סט. נאוקרטיוס, פטרוס מסבסטיה ועוד. משפחתו סבלה במהלך רדיפות הנוצרים בידי הקיסרים: גרגוריוס מנזיאנזוס כותב שנכסי המשפחה הוחרמו, אך שהאב הצליח לצבור עושר חדש. גרגוריוס התחנך כנראה בקיסרי, בה למד ספרות קלאסית, פילוסופיה ואולי אף רפואה.
בעוד שאחיו בסיליוס ונאוקראטיוס הפכו לנזירים מתבודדים ב-355, גרגוריוס פנה לקריירה חילונית כרטוריקן. ידוע שנשא אישה בשם תאוסביה, המזוהה על ידי חלק מההיסטוריונים עם תאוסביה הדיאקונית, שהייתה אישיות בולטת בכנסייה המקומית.
רבים בעיר התנגדו לבישוף החדש. ב-375 הוא עמד למשפט באשמת מעילה בכספי הכנסייה והסמכה שלא ברשות של בישופים. הוא הצליח להימלט ממאסרו. סינוד שהתכנס בעיר באביב 376 הדיח אותו, אך הוא זכה בחזרה בתפקיד בשנת 378.
גרגוריוס השתתף ב-381 בועידת קונסטנטינופול הראשונה, הוועידה האקומנית השנייה של הכנסייה, שכונסה בהוראת הקיסר תאודוסיוס הראשון. הוועידה קבעה מספר עיקרים תאולוגיות מרכזיים בנצרות, ואשררה את החלטות ועידת ניקיאה, בפרט את דוגמת השילוש. ככל הנראה גרגוריוס נשא בוועידה זאת את הדרשה המפורסמת "אודות סמיכתו שלו" (Εὶϛ τήν έαυτού χειροτονίαν; נשתמרה בלטינית כ-In suam ordinationem). המועצה שלחה את גרגוריוס לפרובינקיה ערביה, כדי לברור בסכסוך שאירע בבוסטרה בין שני טוענים לכס הבישוף. הוא נכשל במאמצי התיווך. לאחר מכן נסע לירושלים, כדי לסייע לקירילוס מירושלים שכמרים מקומיים מחו בו כיוון שנסמך על ידי האריאני אקסיוס מקיסריה. ניסיון הגישור של גרגוריוס בסכסוך לא צלח, והוא עצמו הואשם בהשקפות לא-אורתודוקסיות אודות טבעיו של ישו. הוא שב לשמש כבישוף בניסה ומת בתאריך לא ידוע.
מורשתו
גרגוריוס זוכה למעמד של קדוש של הכנסייה הנוצרית על זרמיה השונים. עם זאת, בניגוד לאבות הקפדוקים האחרים, הוא לא נכלל ברשימת מורי הכנסייה. כתאולוג הוא מוערך בעיקר בכנסיות המזרחיות. שרידי קדושים, ובהם חפצים אישיים וכתבים שלו, הוחזקו על ידי הוותיקן עד שנת 2000. אז הועברו חלק מהם לכנסייה היוונית-אורתודוקסית "סט. גרגוריוס מניסה" בסן דייגו.
כתבי גרגוריוס כמעט לא תורגמו ללטינית, והשפעתו במערב הייתה לפיכך זניחה. יוחנן סקוטוס היה התאולוג החשוב היחיד שעסק בלימוד תורתו. עבודתו של גרגוריוס זכתה לתשומת לב מועטה עד אמצע המאה העשרים. בשנות ה-50 של המאה העשרים הפך למוקד למחקר רציני. פורסמה מהדורה מקיפה של כתביו (Gregorii Nysseni Opera), ונוסד סמינר בינלאומי ללימודם. והוא זכה למוניטין של הוגה דעות לא שגרתי, שרעיונותיו הקדימו את הפוסטמודרניזם.
השילוש הקדוש
גרגוריוס, בעקבות בסיליוס הגדול, הגדיר את השילוש כ"מהות (οὐσία, אוּסיה) אחת בשלוש אישיוּיוֹת [] (ὑποστάσεις, היפוסטאזות)", על פי הניסוח שאומץ בקונסטנטינופול ב-381. כמו שאר האבות הקפדוקיים, הוא היה הומוסיאני וראה את ישו, האל הבן כחד במהותו עם ההאל האב ורוח הקודש. הוא תקף את אונומיוס ואריאנים אחרים שהצהירו שטבע הבן נברא וטבע האב לא. לפי גרגוריוס, ההבדלים בין פני השילוש הם אך ורק באופן בו ההיפוסטאזות מתהוות, והטבע המשולש של אלוהים מתגלה בכך: הבן מוּלד מן האב, רוח הקודש יוצאת מעם האב, והאב מחולל את שניהם. ראייה זו עשויה להתפרש כמכפיפה את הרכיבים האחרים לאב. התאולוג הלותרני רוברט ג'נסון סבר שגרגוריוס פתר זאת באמצעות האמונה שלכל פן בשילוש בכורה משלו, בהיבט אחר: לבן עדיפות אפיסטמולוגית, לאב עדיפות אונטולוגית, ולרוח הקודש עדיפות מטאפיזית. ההוגה האנגליקנית מורונה לדלואו סברה שגרגוריוס מייחס בכורה אפיסטמית דווקא לרוח הקודש.
טבע האלוהות
גרגוריוס היה אחד הראשונים לטעון שאלוהים הוא אינסופי ובלתי-מוגבל. כראיה לכך הביא את הנחת היסוד שטובו של האל אינסופי, וכיוון שטוב זה הוא מהותי לו, האל עצמו אף הוא אינסופי. בהשלכה מכך, הסביר ניסה שבני-אנוש מוגבלים לא יכלו להשיג את הבורא בשכלם. גרגוריוס היה אפופטי במובהק. לשיטתו, לא ניתן היה לתאר את הבורא אלא על דרך השלילה, באמצעות ציון מה שאיננו. בספרו "חיי משה" כתב: חרף זאת שהברוא איננו יכול להגיע עדי הבנה כזו, חייו לפני ואחרי מותו הם מסע של התקדמות מתמדת בכך. גרגוריוס כתב על שלושה שלבים של צמיחה רוחנית זו: חשיכת בורות גמורה, לאחר מכן הארה רוחנית, ולבסוף אפלולית בה שרוי השכל תוך הרהור מיסטי בטבעו הטמיר של האל.
ישועה
גרגוריוס האמין בישועה אוניברסלית לכל בני אנוש. בראייתו, דברי פאולוס על כך ש"יִהְיֶה הָאֱלֹהִים הַכֹּל בַּכֹּל" משמעם שאף על פי שחלק מהברואים ייטהרו באש לזמן רב, בסופו של דבר כולם ייגאלו וכי "אף בריה שנבראה על ידי אלוהים לא תימצא מחוץ למלכותו". בשלכך שישו מהווה את תיקון האנושות כולה, וטבעה כולו צפון בו, בייסוריו ובתחייתו הוא פדה אותה עד אחרון בניה.
יום חגו
הכנסיות המזרחיות האורתודוקסיות והכנסייה הרומית הקתולית חוגגות את יומו של ניסה ב-10 בינואר. המרטירולוגיה הרומית מציינת את יום מותו כ-9 במרץ. הכנסייה הלותרנית מנציחה את גרגוריוס, יחד עם שאר האבות הקפדוקיים, ב-10 בינואר. גרגוריוס נזכר (עם אחותו מקרינה) בכנסייה האנגליקנית ב-19 ביולי.
הפדרציה הבין-לאומית להיסטוריה וסטטיסטיקה של הכדורגל
הפדרציה הבין-לאומית להיסטוריה וסטטיסטיקה של הכדורגל (באנגלית: International Federation of Football History & Statistics, ובראשי תיבות: IFFHS) היא ארגון המתעד את ההיסטוריה, הסטטיסטיקה והשיאים של הכדורגל. הארגון הוקם ב-27 במרץ 1984 בלייפציג שבגרמניה המזרחית על ידי ד"ר אלפרדו פגה, עם ברכתו של מזכ"ל פיפ"א דאז, הלמוט קזר. מטה הפדרציה שכן ברחוב אל-מורור 147 באבו דאבי במשך זמן מה, ובשנת 2010 עבר המטה לבון שבגרמניה, וכיום שוכן המטה הראשי בציריך שבשווייץ.
בשנותיו הראשונות, ועד שנת 2002, התרכז הארגון בפרסום המגזינים הרבעוניים "Fußball-Weltzeitschrift", "Libero spezial deutsch" ו-"Libero international". לאחר מכן הופסק פרסום מגזינים אלו, מסיבות שלא נאמרו רשמית, והארגון החל לפרסם את חומריו בסדרת ספרים רב לשוניים בשיתוף עם נותני חסות. הארגון הסטטיסטי הגביל כעת את פעילויות הפרסום שלו לאתר האינטרנט שלו בלבד, וזכה לתמיכה מפיפ"א, המכירה ב-IFFHS ובעבודתו, אם כי לאחרון אין כל זיקה לגוף המנהל את הכדורגל (פיפ"א).
פרסי הפדרציה
הפדרציה הבינלאומית להיסטוריה וסטטיסטיקה של הכדורגל מעניקה מדי שנה את הפרסים הבאים:
המועדון הטוב ביותר בעולם
פרס המועדון הטוב ביותר בעולם ניתן בכל שנה למועדון הטוב ביותר בשנה הקלנדרית החולפת לפי קריטריונים מוגדרים. דירוג המועדונים לוקח בחשבון תחרויות בינלאומיות, משחקי ליגה (כולל משחקי פלייאוף), ומשחקי הגביע הלאומי החשוב ביותר (החל משלב שמינית הגמר). עבור כל תחרות, מתקבל ניקוד על ניצחון, מחצית מניקוד זה על תיקו, ומאומה במקרה של הפסד. עם זאת, הניקוד משתנה לפי רמת התחרות, כמפורט להלן:
מועדון העשור (2001–2010)
בשנת 2012 הכירה IFFHS בברצלונה, כמועדון הטוב ביותר בעשור הראשון של המאה העשרים ואחת. להלן עשרת המועדונים המובילים בדירוג:
מועדון העשור (2011–2020)
בשנת 2021, הוכרזה ברצלונה בשנית, כמועדון הטוב ביותר של העשור השני של המאה העשרים ואחת. להלן עשרת המועדונים המובילים:
בשנת 2021 הכירה IFFHS באולימפיק ליון, כמועדון הטוב ביותר בעשור הראשון של המאה העשרים ואחת. להלן עשרת המועדונים המובילים בדירוג:
נשיאי הפדרציה
רשימת נשיאי הפדרציה מיום הקמתה:
באין כאחד
בָּאִין כְּאֶחָד, או "גִּטּוֹ וְיָדוֹ בָּאִין כְּאֶחָד" ו-"גִּטָּהּ וַחֲצֵרָהּ בָּאִין כְּאֶחָד", הוא פתרון לפרדוקס הלכתי, העוסק בחלות פעולה אשר קיומה מבוסס על תוצאתה שלה. פתרון התלמוד הוא שהפעולה שגורמת לתחולה והתחולה עצמה מתרחשות באותו הרגע.
מקס רז'יס
מקס רז'יס (בצרפתית: Max Régis; 8 ביוני 1873–1950) היה עיתונאי ופוליטיקאי צרפתי אנטישמי. נשיא הליגה האנטי-יהודית של אלג'יר.
באין כאחד
יישומים
אחת הפעמים בהן מתעורר הפרדוקס, היא כאשר אדם נותן גט שחרור לעבדו; על פי הכלל מה שקנה עבד קנה רבו, עבד אינו מהווה ישות משפטית עצמאית ואינו יכול להיות בעלים על שום דבר. כיוון שכך, אין לעבד את האפשרות לקבל את הגט ההופך אותו לאדם חופשי, כי כל עוד הוא עבד- כל מה שמגיע לרשותו, שייך לבעליו. כדי לפתור את הפרדוקס הזה, קבעה ההלכה כי "גיטו וידו באין באחד", כלומר, באותו רגע שבו ניתן גט השחרור לעבד ניתנת לו גם "ידו"- היכולת המשפטית להחזיק דברים, וכך יכולים עבדים כנעניים להשתחרר.
מקס רז'יס
הוא היה יליד אלג'יריה הצרפתית ופעל בה פוליטית, לאחר מסע פוליטי אנטישמי הצליח להיבחר בסוף שנות ה-90 של המאה ה-19 לראשות העיר אלג'יר ופרסם שורה של צעדים אנטי-יהודיים שבהם בכוונתו לנקוט. כעבור חודש הושעה מתפקידו והוחלף זמן קצר לאחר מכן. בתקופת משפט דרייפוס הנהיג עצרות אנטי-יהודיות וקריאתו "להשקות את עץ החירות בדם יהודים" התפרסמה.
באין כאחד
יישומים
פרדוקס דומה אשר ניתן לו בגמרא אותו הפתרון, קיים גם בגירושין, במקרה בו אדם זרק גט לחצר הנמצאת בבעלות אשתו. כעת, הואיל וּלְבעל יש קניין פירות בנכסי אשתו, לא תוכל האישה לקבל את הגט. אותו פתרון ניתן גם במקרה זה וגט האישה וחצרה "באין כאחת" וכך ניתן לגרש גם באופן זה.
מקס רז'יס
לאחר הבחירות ב-1902 התמוססה הפוליטיקה האנטישמית בצרפת למספר רב של קבוצות ורז'יס נדחה לאלמוניות. לא ידועים פרטים רבים על קורותיו בשארית חייו, הוא מת כאלמוני ב-1950 באוט פירנה (Hautes-Pyrénées)
באין כאחד
פרשנות
לדעת קצות החושן ניתן להשתמש בכלל "באין כאחד" רק בשחרור עבד או בגירושי אישה, אך לא ניתן להקנות על ידי כך. כך לדוגמה, לא ניתן לכתוב שטר קניין ולהניח בחצרו של המקנה כדי להקנות חצר זו עצמה. בגט שחרור של עבד ובגירושי אשה לעומת זאת, אין צורך לזכות בגט ובשטר אלא רק שיהיה מונח בידו, שכן לא שייך לזכות בעל כרחו של אדם, ואילו גט ניתן לכתוב בעל כרחה של האשה.
ייתכן כי ההיגיון שמאחורי דבריו של ה"קצות החושן", טמון בכך שפתרון זה של "באין כאחד" פועל דווקא בגט שפעולתו היא רק סילוק ישות משפטית ששולטת בעבד, כדי להותיר את בעלותו של העבד על ידו - שהייתה קיימת גם עד אז - על כנה, ולמנוע את בעלותו של האדון על העבד, וחלות זו נוצרת על ידי זה שהגט מגיע לידו של העבד. במקרה כזה יסלק הגט את רשות האדון ויצור מצב שבו העבד עומד ברשות עצמו, אך לעומת זאת לא ניתן ליצור זהות או ישות חדשה על ידי מנגנון של "באין כאחת".
לזלי מנוויל
לזלי מנוויל, OBE (באנגלית: Lesley Manville; נולדה ב-12 במרץ 1956) היא שחקנית קולנוע, טלוויזיה ותיאטרון אנגלייה. לעיתים קרובות שיתפה פעולה עם הבמאי מייק לי. על הופעתה בסרט "הכל או לא כלום" מ-2002 ובסרט "עוד שנה" מ-2010 זכתה מנוויל בפרס חוג מבקרי התיאטרון של לונדון לשחקנית השנה. היא גם זכתה בפרס "National Board of Review" לשחקנית הטובה ביותר על הסרט "עוד שנה" והייתה מועמדת לפרס באפט"א לשחקנית המשנה הטובה ביותר.
למנוויל הופעות רבות בתיאטרון בהן במחזה "כטוב בעיניכם" (הלהקה השייקספירית המלכותית, 1985), "יחסים מסוכנים" (הלהקה השייקספירית המלכותית, 1986), "חומריו האפלים" (התיאטרון המלכותי הלאומי, 2005), "האלכימאי" (התיאטרון הלאומי, 2006), "הכל אודות אמא" (אולד ויק, 2007) ו-"שש דרגות לקרבה" (אולד ויק, 2010). ב-2012 הייתה מנוויל מועמדת לפרס אוליבייה על תפקידה במחזה "Grief" מאת מייק לי (התיאטרון הלאומי, 2011). ב-2014 זכתה בפרס אוליבייה לשחקנית הטובה ביותר על תפקידה בהפקה מחודשת של המחזה "רוחות" (תיאטרון אלמיידה, 2013).
ביוגרפיה
לאחר שדחתה הצעה של הכוריאוגרפית ארלן פיליפס להצטרף ללהקת המחול "Hot Gossip", התחילה מנוויל ללמוד אלתור אצל ג'וליה קרי, מורה בבית הספר "איטליה קונטי". הופעת הבכורה שלה בתיאטרון הייתה ב-1972 בווסט אנד במחזמר "I and Albert" בבימויו של ג'ון שלזינגר. היא השתתפה באופרת הסבון "Emmerdale Farm" של ITV בשנים 1974–1976.
ב-1994 כיכבה מנוויל בעונה הראשונה של הסיטקום "Ain't Misbehavin". היא הייתה מועמדת לפרס "Royal Television Society" לשחקנית הטובה ביותר על תפקידה במיני-סדרה "Other People's Children" בשנת 2000, ועל תפקידה בסרט הטלוויזיה "Bodily Harm" ב-2002. בין תפקידיה הרבים בטלוויזיה הופיעה בסדרת הדרמה "Holding On" (מ-1997), הסדרה "Real Women" (ב-1998 ו-1999), "משפחת קזאלט" (2001), המיני-סדרה "צפון ודרום" (2004) ו"קרנפורד" (2007). ב-2006 שיחקה בסרט טלוויזיה " Cards on the Table" בסדרה "פוארו" על פי ספריה של אגאתה כריסטי.
ב-2005 החלה מנוויל להופיע בהפקות של התיאטרון המלכותי הלאומי בהן "חומריו האפלים" (2005), "האלכימאי" (2006) ו-"Her Naked Skin" (ב-2008). בתיאטרון האולד ויק שיחקה בהפקות של "הכל אודות אמא" (2007) ו"שש דרגות של הפרדה" (2010). בשנת 2009 גילמה את דמותה של מרגרט תאצ'ר בדרמה "המלכה" של ערוץ 4.
במהלך הקריירה שלה הרבתה מנוויל להופיע בסרטיו של מייק לי. היא שיחקה בסרטים "ציפיות גדולות" (1988), "סודות ושקרים" (1996), "טופסי טורווי" (1999), "וירה דרייק" (2004) ו"מר טרנר" (2014). הופעתה הבולטת ביותר הייתה בסרט "הכל או כלום" ב-2002 ובסרט "עוד שנה" ב-2010. על שני סרטים אלה זכתה בפרס חוג מבקרי הקולנוע של לונדון לשחקנית הבריטית של השנה. על הסרט "עוד שנה" זכתה גם בפרס "National Board of Review" לשחקנית הטובה ביותר, והייתה מועמדת לפרס הקולנוע הבריטי העצמאי לשחקנית המשנה הטובה ביותר, לפרס האקדמיה האירופית לקולנוע לשחקנית הטובה ביותר, וכן לפרס מבקרי הקולנוע של שיקגו לשחקנית הטובה ביותר. היא זכתה גם בפרס איגוד מבקרי הקולנוע של סן דייגו. ב-2011 הייתה מועמדת לפרס באפט"א לשחקנית המשנה הטובה ביותר. ב-7 בפברואר 2011 העניקו לה ג'קלין סמית' ושריל לאד, שחקניות הסדרה "המלאכיות של צ'ארלי", את פרס השחקנית הטובה ביותר של "Movies for Grownups".
ב-2011 כיכבה מנוויל במחזה "Grief" מאת מייק לי, והייתה מועמדת לפרס אוליבייה לשחקנית הטובה ביותר על תפקידה. ב-2013 שיחקה בתפקיד הלן אלווינג במחזה "רוחות" מאת הנריק איבסן. ב-2014 זכתה בפרס אוליבייה לשחקנית הטובה ביותר וכן זכתה בפרס חוג מבקרי התיאטרון לשחקנית הטובה ביותר. סרטי קולנוע נוספים בהם השתתפה הם "רומיאו ויוליה" (2013) ו"מליפיסנט". ב-2015 הוענק לה תואר קצינה במסדר האימפריה הבריטית (OBE). עוד ב-2015 שיחקה לצדו של סטלאן סקארסגארד במיני-סדרת הפשע "ריבר" של רשת BBC One, בתפקיד הבלשית כריסטי ריד.
מאז 2017 מגלמת תפקיד ראשי של לידיה קוויגלי, בעלת בית בושת באנגליה במאה ה-18, בסדרה "פרוצות".
חיים אישיים
בעלה הראשון של מנוויל היה גארי אולדמן אותו פגשה בעבודתה בתיאטרון רויאל קורט. ב-1989 עזב אותה אולדמן, שלושה חודשים אחרי הולדת בנם אלפי. בין השנים 2000 ו-2004 הייתה נשואה לשחקן ג'ו דיקסון. נכון ל-2007 מנוויל התגוררה באיסט גרינסטד שבמערב סאסקס יחד עם בנה.
נסרין קדרי
נסרין קדרי (בערבית: نسرين قادري; נולדה ב-2 בספטמבר 1986) היא זמרת ערבייה-ישראלית מרקע מוסלמי שהתגיירה; זוכת העונה השנייה של תוכנית המציאות המוזיקלית "אייל גולן קורא לך".
ביוגרפיה
קדרי נולדה בלוד למשפחה ערבית-מוסלמית, וגדלה בחיפה. בראיון לאודי כגן בתוכנית "קארופל קריוקי" ציינה שהחלה לדבר בעברית רק בשנת 2013.
בשנת 2012 השתתפה קדרי בעונתה השנייה של תוכנית המציאות "אייל גולן קורא לך" בערוץ 24, שם בין היתר ביצעה את השירים: "לילות בבית" (של זהבה בן), "כשהלב בוכה" (של שרית חדד), "אהבה אסורה" (של זהבה בן), וזכתה בה במקום הראשון (ביחד עם מאור אשואל).
בשנת 2014 הוציאה קדרי את אלבום הבכורה שלה הנושא את שמה, "נסרין קדרי". באלבום בלטו הלהיטים: "חייאתי", "אל תלך", "אתה עושה לי טוב" ולהיטים נוספים. קדרי לקחה חלק בסדרת הקונצרטים "אום כולתום לנצח", בהפקת התזמורת האנדלוסית הישראלית אשדוד, מתוכו יצא גם אלבום המופע.
ביוני 2015 הוציאה קדרי את הסינגל הראשון מתוך אלבומה השני, "בסיבוב שני". ב-14 באוקטובר הוציאה קדרי סינגל שני מתוך אלבום זה, "קצת שונה". באוקטובר 2015 השתתפה ב"פסטיבל הפסנתר" ובכך הייתה לערביה הישראלית הראשונה שהופיעה בפסטיבל זה. בנוסף, בסוף אותו החודש הופיעה קדרי בעצרת המרכזית לזכרו של ראש הממשלה יצחק רבין, שם ביצעה את השיר "הלוואי" של בעז שרעבי. באותו חודש החלה גם להשתתף בעונה השלישית של תוכנית הריאליטי "בית ספר למוסיקה" ששודרה בערוץ 2, כחברת הוועדה המוזיקלית, לצד זמרים ומוזיקאים אחרים.
בינואר 2016 הוציאה קדרי את הסינגל השלישי מתוך אלבומה השני, "בנאדיק".
במרץ 2017 קדרי הוציאה סינגל ראשון מהאלבום השלישי, "באתי להחזיר לך". ביולי ובספטמבר 2017 הוציאה את הסינגלים "תאמרו לו" ו"לומדת ללכת". השיר הגיע למקום ה-21 במצעד השנתי של גלגלצ לשנת תשע"ט.
ב-14 בינואר 2018 יצא לאור הסינגל "לובשת חיוך". ב-18 בפברואר 2018 עלתה לשידור תוכנית המציאות "גולסטאריות" ב-HOT3 בהשתתפותה של קדרי והיא אף זכתה בה בתואר "שחקנית (כדורגלנית) העונה". קדרי גם משתתפת במחזמר "סוליקא" בתיאטרון באר שבע.
ב-8 ביולי 2018, הוציאה קדרי את הסינגל "קרנבל רק היום", שזכה להצלחה.
ב-4 בספטמבר 2018, הוציאה את אלבומה השלישי לומדת ללכת. באותה השנה הקליטה מחדש את השיר "גורל אחד" של עפרה חזה, עבור אלבום המחווה קול הנשמה - שרים עפרה חזה. ב-28 בינואר 2019, הוציאה את השיר "ישמע-האל", המתאר את התקופה הקשה שעברה בעקבות גיורה. בהמשך, הוציאה את "לא רחוק הוא היום". באותה שנה שיחקה במחזמר "הקוסם מארץ עוץ" בתפקיד המכשפה לצד רינת גבאי.
במאי 2019, שפטה קדרי בעונה החמישית של התוכנית "The Voice ישראל", ברשת 13.
ביוני 2020 הוציאה יחד עם סטטיק ובן-אל תבורי את השיר הרשמי של מצעד הגאווה בתל אביב לשנת 2020, "חביב אלבי".
ב-19 באפריל 2021, הוציאה לאור את השיר "אהובי". ב-1 ביוני, התארחה בסינגל "בוקר טוב עולם" של המפיקים דולי ופן ויחד עם אנה זק. ב-23 באוגוסט הוציאה לאור את השיר "חצי משוגעת". בהמשך השנה, הוציאה את הפרויקט "הגן של נסרין" ("Nasrin's Garden"), במסגרתו הוציאה את חמשת השירים: "לילה", "אז מה עם ההוא", "מי אמר", "מאושרים" ו"לא סתם".
ביוני 2022 הוציאה את שיר הגאווה "תנשום" בהשתתפות עדן דניאל גבאי, מועדון הלילה ו-Terminal X. בדצמבר 2022 השתתפה במופע החנוכה next. ב
יונדאי אקסנט
יונדאי אקסנט (אנגלית: Hyundai Accent) היא מכונית סופרמיני מתוצרת יונדאי מוטור הדרום קוריאנית.
מבנה
אקסנט היא מכונית סופרמיני בתצורת סדאן או האצ'בק עם ארבע או חמש דלתות, המיועדת בעיקר לשווקים מתפתחים. בדורות המאוחרים היא חולקת את הפלטפורמה עם קיה ריו. הדור הרביעי הוצג בשנת 2010. הוא שווק בישראל תחת השם i25 אקסנט, וכך גם בקולומביה. הוא מגיע עם מנוע בנזין בנפח 1.4 ליטר ו-1.6 ליטר המפיקים 109 ו-126 כ״ס בהתאמה, ותיבת הילוכים ידנית בעלת 5 או 6 הילוכים ותיבה אוטומטית בעלת 4 או 6 הילוכים. ב-2015, הספק שני המנועים הופחת מעט בהתאם לדרישות סף הזיהום של הרכב - מנוע ה-1.4 שהפיק 109 כ״ס כעת מפיק 100 כ״ס, והספק ה-1.6 ירד מ-126 ל-124.
בטיחות
לדור הרביעי לא נערכו מבחני ריסוק ביורו NCAP, אך במבחני הריסוק של ארצות הברית (NHTSA) היא קיבלה 4 כוכבים מתוך 5 בכל הקטגוריות ובמבחני הריסוק הסינים (China NCAP) היא קיבלה חמישה כוכבים.
קרפדה אסייתית מצויה
קרפדה אסייתית מצויה (שם מדעי: Duttaphrynus melanostictus) היא מין של דו-חיים ממשפחת הקרפדיים החי בדרום אסיה ובדרום-מזרח אסיה והפכה למין פולש במדגסקר, גינאה החדשה וכמה מאיי אינדונזיה וגם באוסטרליה. קרפדות אלה מתרבות בעת המונסון, אז מאות קרפדות צעירות מנתרות במספרים גדולים.
זוהי קרפדה באורך 20 ס"מ והיא בעלת עור נוקשה בצבע צהוב בהיר וירוק עם גבשושיות דמויות חרוזים בצבע שחור ואחרות בצבע לבן. הקרפדה עגלגלה ובעלת רכסים נמוכים לאורך ראשה, מעל החוטם, ליד העיניים ומאחוריהם ובעלת גבשושיות מוצקות המזכירות קוצים על גבה. לקרפדה עפעפיים שקופות בצבע כתום ושחור וסביבם חלל בהיר אך מוגדר בגבולות שחורים. עור התוף של הקרפדה כתום. היא בעלת גפיים קצרות עם כריות דביקות, שבעזרתן הזכרים נצמדים לנקבות בעת הרבייה.
הקרפדה ניזונה מחרקים ופרוקי-רגליים נוספים, ואף עקרבים בעזרת לשונה הדביקה. היא להוטה בעיקר אחרי טרמיטים מכונפים העפים בעת שגם הקרפדה מתרבה. היא עצמה בעלת מעט טורפים עקב הרעל החזק הבולט מעורה בעת לחץ. רעל זה יכול לגרום להתקף לב, האצת לחץ ולעיתים גם למוות. עם זאת מספר חקלאים למדו לאכול את הקרפדה תוך שהם מקפידים להסיר את עורה במהירות.
קרפדה זו חיה בצפון פקיסטן, הודו (לרבות איי אנדמן וניקובר), סרי לנקה, נפאל, בנגלדש, בורמה, תאילנד, לאוס, וייטנאם, קמבודיה, דרום סין, טאיוואן, הונג קונג ומקאו. הקרפדות נצפו עד גובה 1,800 מטרים. לרוב הן חיות במקווי מים רדודים ובשלוליות אך נמצאו גם בערים.
ארון מוקואנה
טבוהו ארון מוקואנה (באנגלית: Teboho Aaron Mokoena; נולד ב-25 בנובמבר 1980, ביוהנסבורג שבדרום אפריקה) הוא כדורגלן דרום אפריקאי המשחק בעמדת הקשר האחורי. מוקואנה נחשב לאחד השחקנים הדרום-אפריקאים המצליחים בעולם, והוא דמות נערצת במדינתו. בשנת 2010 השתתף עם נבחרתו הלאומית במשחקי הגביע העולמי שנערכו בדרום אפריקה.